CELEX: 32018R0829
Language: bg
Date: 2018-02-15 00:00:00
Title: Делегиран регламент (ЕС) 2018/829 на Комисията от 15 февруари 2018 година за изменение и поправка на Делегиран регламент (ЕС) 2015/208 за допълнение на Регламент (ЕС) № 167/2013 на Европейския парламент и на Съвета по отношение на изискванията относно безопасността при експлоатация във връзка с одобряването на земеделски и горски превозни средства (Текст от значение за ЕИП.)

6.6.2018   
               
               
                  BG
               
               
                  Официален вестник на Европейския съюз
               
               
                  L 140/8
               
            ДЕЛЕГИРАН РЕГЛАМЕНТ (ЕС) 2018/829 НА КОМИСИЯТА
      от 15 февруари 2018 година
      за изменение и поправка на Делегиран регламент (ЕС) 2015/208 за допълнение на Регламент (ЕС) № 167/2013 на Европейския парламент и на Съвета по отношение на изискванията относно безопасността при експлоатация във връзка с одобряването на земеделски и горски превозни средства
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (1), и по-специално член 17, параграф 5 и член 49, параграф 3 от него,
      като има предвид, че:
      
                  (1)
               
               
                  Правилата на ИКЕ на ООН, прилагани задължително и определени в приложение I към Делегиран регламент (ЕС) 2015/208 на Комисията (2), се осъвременяват редовно. В тази връзка списъкът следва да се допълни с обяснителна бележка, с която се пояснява, че производителите имат право да използват последващи допълнения на приложимите серии от изменения на тези правила на ИКЕ на ООН дори ако не са публикувани в Официален вестник на Европейския съюз.
                  
               
            
                  (2)
               
               
                  Трябва да се поправят някои редакторски грешки в списъка на правилата на ИКЕ на ООН от приложение I към Делегиран регламент (ЕС) 2015/208.
               
            
                  (3)
               
               
                  Необходими са някои редакторски подобрения на приложение IV към Делегиран регламент (ЕС) 2015/208 и по-точни препратки към категориите превозни средства, към които се прилага това приложение, за да се осигури доброто изпълнение от страна на националните органи.
               
            
                  (4)
               
               
                  Изискванията относно кормилното управление по приложение V към Делегиран регламент (ЕС) 2015/208 трябва да се адаптират към техническия напредък в съответствие със стандарт ISO 10998:2008 и изискванията по Правило № 79 на ИКЕ на ООН, което е включено в списъка в приложение I към Делегиран регламент (ЕС) 2015/208.
               
            
                  (5)
               
               
                  Модерните земеделски и горски превозни средства са изложени на електромагнитни сигнали, чиято честота е до 2 000 MHz. Поради това приложение XV към Делегиран регламент (ЕС) 2015/208 следва да се измени, за да се включат целесъобразните честотни диапазони за изпитването и да се приведат в съответствие с Правило № 10 на ИКЕ на ООН, което съдържа тези изисквания относно изпитването и се прилага като алтернатива на изискванията по приложение XV.
               
            
                  (6)
               
               
                  Съвременните земеделски техники налагат използването на по-широки гуми, за да се избегне уплътняването на почвата, и употребата на по-големи инструменти. Ето защо изискванията относно размерите и масата на ремаркето по приложение XXI към Делегиран регламент (ЕС) 2015/208 трябва да се адаптират по отношение на широчината на превозното средство в съответствие с това, което вече е разрешено в няколко държави членки.
               
            
                  (7)
               
               
                  Адаптирането на изискванията относно размерите води до необходимост от адаптиране на някои от изискванията по приложенията към Делегиран регламент (ЕС) 2015/208, а именно приложение VII за полето на видимост и стъклочистачките на предното стъкло, приложение XII за осветителните уредби, приложение XIV за външната страна на превозното средство и принадлежностите, приложение XXVI за задните защитни конструкции, приложение XXVII за страничната защита и приложение XXVIII за товарните платформи, тъй като техните разпоредби пряко зависят от допустимата широчина на превозното средство.
               
            
                  (8)
               
               
                  Счита се, че инцидентите с фатален изход могат да се намалят значително, като се увеличи видимостта на земеделските и горските превозни средства, адаптирайки изискванията относно подходящите усъвършенствани осветителни уредби в приложение XII към Делегиран регламент (ЕС) 2015/208.
               
            
                  (9)
               
               
                  За да е възможно правилното прилагане на изискванията относно изпитването по приложение XXXIV към Делегиран регламент (ЕС) 2015/208, е необходимо да се актуализира една математическа формула във връзка с това изпитване.
               
            
                  (10)
               
               
                  За да се гарантира безопасността на движението по пътищата във връзка с ремаркетата и сменяемата прикачна техника, към които се прилага Регламент (ЕС) № 167/2013, следва да се адаптират изискванията относно навесните устройства от приложение XXXIV към Делегиран регламент (ЕС) 2015/208, за да е възможна употребата на 3-точкови навесни устройства, и следва да се включат подобрени спецификации за навесните устройства на теглените превозни средства, теглещи други превозни средства.
               
            
                  (11)
               
               
                  Поради това Делегиран регламент (ЕС) 2015/208 следва да бъде съответно изменен и поправен.
               
            
                  (12)
               
               
                  Като се има предвид, че настоящият регламент съдържа няколко поправки на Делегиран регламент (ЕС) 2015/208, той следва да влезе в сила възможно най-скоро,
               
            ПРИЕ НАСТОЯЩИЯ РЕГЛАМЕНТ:
      Член 1
      Изменения на Делегиран регламент (ЕС) 2015/208
      Делегиран регламент (ЕС) 2015/208 се изменя, както следва:
      
                  1)
               
               
                  В глава IV се вмъква следният член 40а:
                  „Член 40a
                  Преходни разпоредби
                  1.   Независимо от прилагането на разпоредбите на настоящия регламент, както е изменен с Делегиран регламент (ЕС) 2018/829 (*1), националните органи продължават също така да издават, до 31 декември 2018 г., одобрения на типове земеделски и горски превозни средства или на типове системи, компоненти или отделни технически възли в съответствие с настоящия регламент във версията му, приложима към 8 юни 2018 г.
                  2.   Независимо от прилагането на разпоредбите на настоящия регламент, както е изменен с Делегиран регламент (ЕС) 2018/829, държавите членки продължават също така да позволяват, до 30 юни 2019 г., пускането на пазара, регистрацията или въвеждането в експлоатация на земеделски и горски превозни средства, системи, компоненти или отделни технически възли, базиращи се на тип, одобрен в съответствие с настоящия регламент във версията му, приложима към 8 юни 2018 г.
                  
                     (*1)  Делегиран регламент (ЕС) 2018/829 на Комисията от 15 февруари 2018 година за изменение и поправка на Делегиран регламент (ЕС) 2015/208 за допълнение на Регламент (ЕС) № 167/2013 на Европейския парламент и на Съвета по отношение на изискванията относно безопасността при експлоатация във връзка с одобряването на земеделски и горски превозни средства (ОВ L 140, 6.6.2018 г., стр. 8)“;"
                        
               
            
                  2)
               
               
                  Приложения I, V, VII, XII, XIV, XV, XXI, XXVI, XXVII, XXVIII и XXXIV се изменят в съответствие с приложение I към настоящия регламент.
               
            Член 2
      Поправки на Делегиран регламент (ЕС) 2015/208
      Приложения I, IV, ХII и XXXIV към Делегиран регламент (ЕС) 2015/208 се поправят в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на третия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 февруари 2018 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 60, 2.3.2013 г., стр. 1.
      
         (2)  Делегиран регламент (ЕС) 2015/208 на Комисията от 8 декември 2014 г. за допълнение на Регламент (ЕС) № 167/2013 на Европейския парламент и на Съвета по отношение на изискванията относно безопасността при експлоатация във връзка с одобряването на земеделски и горски превозни средства (ОВ L 42, 17.2.2015 г., стр. 1).
      
         ПРИЛОЖЕНИЕ I
         
            Изменения на Делегиран регламент (ЕС) 2015/208
         
         Приложения I, V, VII, XII, XIV, XV, XXI, XXVI, XXVII, XXVIII и XXXIV към Делегиран регламент (ЕС) 2015/208 се изменят, както следва:
         
                     1.
                  
                  
                     добавя се следната бележка след таблицата в приложение I:
                     „Преходните разпоредби на посочените в таблицата правила на ИКЕ на ООН се прилагат, освен ако в настоящия регламент са посочени конкретни други дати. Приема се също и съответствието с изисквания съгласно изменения, направени след посочените в таблицата изменения.“;
                  
               
                     2.
                  
                  
                     в приложение V първото изречение от точка 3.1.2 се заменя със следното:
                     „Усилието, прилагано към кормилното управление, което е необходимо, за да се направи завой с радиус 12 m, като се започне от положение за движение напред, не трябва да надвишава 25 daN в случай на изправна кормилна уредба.“;
                  
               
                     3.
                  
                  
                     в приложение VII се добавя следното изречение в точка 2:
                     „Изпитванията и критериите за приемането по ISO 5721-2:2014 се прилагат също към тракторите с широчина над 2,55 m.“;
                  
               
                     4.
                  
                  
                     приложение XII се изменя, както следва:
                     
                                 а)
                              
                              
                                 точка 6.15.1 се заменя със следното:
                                 
                                             „6.15.1.
                                          
                                          
                                             Наличие: задължителни за всички превозни средства с дължина над 4,6 m. Незадължителни за всички други всички превозни средства.“;
                                          
                                       
                           
                                 б)
                              
                              
                                 точка 6.15.6 се заменя със следното:
                                 
                                             „6.15.6.
                                          
                                          
                                             Насоченост: настрани. Когато насочеността не се променя, светлоотражателят може да се завърта.“;
                                          
                                       
                           
                                 в)
                              
                              
                                 точка 6.18.1 се заменя със следното:
                                 
                                             „6.18.1.
                                          
                                          
                                             Наличие: задължителни за тракторите, чиято дължина надвишава 4,6 m. Задължителни за ремаркетата от категории R3 и R4, чиято дължина надвишава 4,6 m. Незадължителни за всички други превозни средства.“;
                                          
                                       
                           
                                 г)
                              
                              
                                 в точка 6.18.4.3 последната алинея се заменя със следното:
                                 „Независимо от това, за превозните средства, чиято дължина не надвишава 6 m, и за шаси-кабините е достатъчно в първата една трета или в последната една трета от дължината на превозното средство да се монтира една странична габаритна светлина. За тракторите е достатъчна също така една странична габаритна светлина, монтирана в средната една трета от дължината на превозното средство.“;
                              
                           
                                 д)
                              
                              
                                 в точка 6.18.4.3 се добавя следната алинея:
                                 „Страничната габаритна светлина може да е част от светлоизлъчващата повърхност заедно със страничния светлоотражател.“;
                              
                           
                                 е)
                              
                              
                                 точка 6.26.1 се заменя със следното:
                                 
                                             „6.26.1.
                                          
                                          
                                             Наличие:
                                             
                                                          
                                                      
                                                      
                                                         задължителни за превозните средства с обща широчина над 2,55 m.
                                                      
                                                   
                                                          
                                                      
                                                      
                                                         Незадължителни за превозните средства с обща широчина, непревишаваща 2,55 m.“;
                                                      
                                                   
                                       
                           
               
                     5.
                  
                  
                     в приложение XIV точка 2.1 се заменя със следното:
                     
                                 „2.1.
                              
                              
                                 Настоящото приложение се прилага за онези части на външната повърхност, които при превозно средство в натоварено състояние, оборудвано с непредназначени за опазване на почвите гуми с най-големия диаметър или набор вериги с най-големия вертикален размер, за който е одобрено, със затворени врати, прозорци, външни капаци и др., се намират:“;
                              
                           
               
                     6.
                  
                  
                     приложение XV се изменя, както следва:
                     
                                 а)
                              
                              
                                 в част 2, в точка 3.4.2.1 числото 1 000 се заменя с числото 2 000 и двата пъти, в които се среща;
                              
                           
                                 б)
                              
                              
                                 част 5 се изменя, както следва:
                                 
                                             i)
                                          
                                          
                                             в точка 1.2 се заличават последните три изречения;
                                          
                                       
                                             ii)
                                          
                                          
                                             в точка 5.1.3 числото 1 000 се заменя с числото 2 000;
                                          
                                       
                                             iii)
                                          
                                          
                                             в точка 6.1 числото 1 000 се заменя с числото 2 000;
                                          
                                       
                                             iv)
                                          
                                          
                                             точка 6.1.1 се заменя със следното:
                                             
                                                         „6.1.1.
                                                      
                                                      
                                                         За да се потвърди, че превозното средство отговаря на изискванията от настоящата част, то се изпитва при фиксирани честоти от посочения диапазон, чийто брой достига 14, например: 27, 45, 65, 90, 120, 150, 190, 230, 280, 380, 450, 600, 750, 900 и от 1 000 до 2 000 MHz съгласно нарастването, определено в ISO 11451-1, 3-то издание, 2005 г. и Amd 1:2008.“;
                                                      
                                                   
                                       
                                             v)
                                          
                                          
                                             в точка 7.1.2 числото 1 000 се заменя с числото 2 000;
                                          
                                       
                                             vi)
                                          
                                          
                                             в точка 7.4 се добавя следното изречение:
                                             „Превозното средство се подлага на електромагнитно излъчване в честотните диапазони от 20 до 2 000 MHz с вертикална поляризация.“;
                                          
                                       
                                             vii)
                                          
                                          
                                             точка 7.4.2 се заменя със следното:
                                             „7.4.2.   Форма на изпитвателния сигнал
                                             Изпитвателният сигнал е със следната модулация:
                                             
                                                         а)
                                                      
                                                      
                                                         амплитудна модулация (AM) с модулираща честота 1 kHz и дълбочина на модулацията 80 % (m = 0,8 ± 0,04) в честотния диапазон 20 — 1 000 MHz (както е определено на фигура 3 от тази част), и
                                                      
                                                   
                                                         б)
                                                      
                                                      
                                                         импулсна модулация (PM) с t = 577 μs и период = 4 600 μs в честотния диапазон 1 000 — 2 000 MHz, както е посочено в ISO 11451-1, 3-о издание, 2005 г. и Amd1:2008.“;
                                                      
                                                   
                                       
                                             viii)
                                          
                                          
                                             добавя се следната точка 7.4.4:
                                             „7.4.4   Време на излагане
                                             Времето на излагане за всяка изпитвателна честота трябва да е достатъчна, за да може изпитваното превозно средство да отговори при нормални условия. При всяко положение то не трябва да е по-малко от 2 секунди.“;
                                          
                                       
                           
               
                     7.
                  
                  
                     приложение XXI се изменя, както следва:
                     
                                 а)
                              
                              
                                 точка 2.1 се заменя със следното:
                                 
                                             „2.1.
                                          
                                          
                                             Максималните размери на всяко превозно средство от категория T или C са следните:
                                             
                                                         2.1.1.
                                                      
                                                      
                                                         дължина: 12 m;
                                                      
                                                   
                                                         2.1.2.
                                                      
                                                      
                                                         широчина: 2,55 (без да се взима предвид извитата част от стените на гумата в точката на контакт със земната повърхност).
                                                         Широчината може да се увеличи до 3,00 m, ако това е само поради монтажа на гуми, гумени вериги или конфигурации със сдвоени гуми, предназначени за опазване на почвите, включително системите против пръскане, при условие че широчината на постоянната конструкция на превозното средство е ограничена до 2,55 m и превозното средство от одобрен тип е също оборудвано с поне един комплект гуми или гумени вериги, за които широчината му не може да надвишава 2,55 m.
                                                      
                                                   
                                                         2.1.3.
                                                      
                                                      
                                                         височина: 4 m.“;
                                                      
                                                   
                                       
                           
                                 б)
                              
                              
                                 добавят се следните точки 2.3, 2.3.1, 2.3.2 и 2.3.3:
                                 
                                             „2.3.
                                          
                                          
                                             Максималните размери на всяко превозно средство от категория R са следните:
                                             
                                                         2.3.1.
                                                      
                                                      
                                                         дължина: 12 m;
                                                      
                                                   
                                                         2.3.2.
                                                      
                                                      
                                                         широчина: 2,55 m (без да се взима предвид извитата част от стените на гумата в точката на контакт със земната повърхност).
                                                         Широчината може да се увеличи до 3,00 m, ако това е само поради едно от следните обстоятелства:
                                                         
                                                                     а)
                                                                  
                                                                  
                                                                     използването на конфигурации гуми, които опазват почвите, при условие че на превозното средство може също да се монтира поне един комплект гуми, чиято широчина не надвишава 2,55 m. Конструкцията на превозното средство, необходима за транспортни цели, не може да надхвърля широчина от 2,55 m. Когато на превозното средство може също да се монтира поне един комплект гуми, чиято широчина не надвишава 2,55 m, системите против пръскане, ако са монтирани, трябва да са такива, че широчината на превозното средство да е ограничено до 2,55 m;
                                                                  
                                                               
                                                                     б)
                                                                  
                                                                  
                                                                     наличието на инструменти, необходими за функционирането на превозното средство и съгласно разпоредбите за прилагане на Директива 2006/42/ЕО на Европейския парламент и на Съвета (*1). Конструкцията на превозното средство, необходима за транспортни цели, не може да надхвърля широчина от 2,55 m;
                                                                  
                                                               
                                                   
                                                         2.3.3.
                                                      
                                                      
                                                         височина: 4 m.
                                                      
                                                   
                                       
                                    (*1)  Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (ОВ L 157, 9.6.2006 г., стр. 24).“;"
                        
                              
                           
               
                     8.
                  
                  
                     в приложение XXVI точка 2.4.2 се заменя със следния текст:
                     
                                 „2.4.2.
                              
                              
                                 широчината на устройството не трябва да надвишава в нито една точка ширината на задния мост, измерена в крайните точки на колелата, с изключение на издатината на гумите близо до земята, нито пък може да е по-къса с повече от 10 cm от всяка страна. Когато има повече от един заден мост, се взема предвид широчината на най-широкия от тях. При никакво положение широчината на устройството не може да надвишава 2,55 m.“;
                              
                           
               
                     9.
                  
                  
                     в приложение XXVII, в точка 2.1 първото изречение се замества със следното:
                     „Широчината на превозното средство с устройството не трябва да надвишава максималната обща широчина на превозното средство или 2,55 m, в зависимост от това коя от двете стойности е по-малка. Основната част от неговата външна повърхност не може да бъде разположена на повече от 120 mm навътре от най-външната равнина (максималната ширина) на превозното средство.“;
                  
               
                     10.
                  
                  
                     в приложение XXVIII, в точка 2 второто тире се заменя със следното:
                     
                                 „—
                              
                              
                                 широчината не трябва да надвишава максималната обща широчина на трактора без оборудване или 2,55 m, в зависимост от това коя от двете стойности е по-малка.“;
                              
                           
               
                     11.
                  
                  
                     в приложение XXXIV се добавя следната точка:
                     
                                 „2.9.
                              
                              
                                 Когато теглено превозно средство тегли друго теглено превозно средство, навесното устройство на първото трябва да отговаря на изискванията относно навесните устройства за трактори.“
                              
                           
               
      
         ПРИЛОЖЕНИЕ II
         
            Поправки на Делегиран регламент (ЕС) 2015/208
         
         Приложения I, IV, XII и XXXIV към Делегиран регламент (ЕС) 2015/208 се поправят, както следва:
         
                     1.
                  
                  
                     приложение I се поправя, както следва:
                     
                                 а)
                              
                              
                                 редът под реда с Правило № 5 се заличава;
                              
                           
                                 б)
                              
                              
                                 редът под реда с Правило № 21 се заличава;
                              
                           
                                 в)
                              
                              
                                 редът под реда с Правило № 75 се заличава;
                              
                           
               
                     2.
                  
                  
                     приложение IV се поправя, както следва:
                     
                                 а)
                              
                              
                                 точки 1.1, 1.2 и 2 се заличават;
                              
                           
                                 б)
                              
                              
                                 добавят се следните точки 2, 3 и 4:
                                 
                                             „2.
                                          
                                          
                                             Изискванията на ISO 10998:2008, Amd 1 2014 се прилагат към кормилното управление на превозните средства, принадлежащи към превозните средства от категории Tb и Cb с максимална конструктивна скорост, надвишаваща 40 km/h, но непревишаваща 60 km/h.
                                          
                                       
                                             3.
                                          
                                          
                                             Управлението на тракторите от категория Cb трябва да отговаря на изискванията по точка 3.9 от приложение XXXIII.
                                          
                                       
                                             4.
                                          
                                          
                                             Изискванията относно усилието, прилагано към кормилното управление, за превозните средства, посочени в точка 1, трябва да са същите като изискванията за превозните средства от категория N2, определени в раздел 6 на Правило № 79 на ИКЕ на ООН, както е посочено в приложение I.
                                             За превозно средство, оборудвано със седалка за възсядане и кормило от мотоциклетен тип, същите изисквания относно усилието, прилагано към кормилното управление, трябва да се прилагат в средата на ръкохватката.“;
                                          
                                       
                           
               
                     3.
                  
                  
                     приложение XII се поправя, както следва:
                     
                                 а)
                              
                              
                                 последното изречение от точка 6.15.5 се заменя със следното:
                                 „Вертикалният ъгъл под хоризонталата може да бъде намален до 5°, ако височината на светлоотражателя над земната повърхност е по-малка от 750 mm.“;
                              
                           
                                 б)
                              
                              
                                 заглавието на допълнение 3 се заменя със следното:
                                 „Размери, минимални размери на отразяващата повърхност, цвят и минимални фотометрични изисквания и идентификация и маркиране на сигнални панели и сигнални фолиа за превозни средства с широчина над 2,55 m“;
                              
                           
               
                     4.
                  
                  
                     приложение XXXIV се поправя, както следва:
                     
                                 а)
                              
                              
                                 в точка 3.4.1 формулата за h2 се заменя със следното:
                                 „h2 ≤ (((mla – 0,2 × mt) × 1 – (S × c))/(0,6 × (mlt – 0,2 × mt + S)))“;
                              
                           
                                 б)
                              
                              
                                 в точка 8 буква б) се заменя със следното:
                                 
                                             „б)
                                          
                                          
                                             сменяемата прикачна техника от категория R1a или R2a, предназначена главно да обработва материали по смисъла на член 3, точка 9 от Регламент (ЕС) № 167/2013;“.